smcproject/ml-wiki-sentences huggingface dataset:
ഹിമാലയം: യാത്രകളുടെ ഒരു പുസ്തകം
മൊഴിയാഴം
ആത്മാവിൽനിന്ന് ജീവിതത്തിലേക്ക്
താഴ്‌വരയുടെ സംഗീതം (ലാവോത്സുവിന്റെ താവോ തേ ചിങ് - വിവർത്തനവും ആസ്വാദനവും)
മൗനപൂർവ്വം
സഹജമായ വഴി
സ്നേഹാദരം
രമണമഹർഷി
നൂറു ധ്യാനങ്ങൾ (നാരായണഗുരുവിന്റെ ആത്മോപദേശശതകം - ഒരു ആസ്വാദനം)
കബീർ: ജീവിതത്തിലേക്ക് ഒരു ഹൃദയവഴി
ജീവിതം പറഞ്ഞത്
തുറന്ന ആകാശങ്ങൾ
ഒരു തുള്ളി ജലത്തിലെ കടൽ (സൂഫിസത്തിന് ഒരു ആസ്വാദനം)
പ്രവാചകൻ (വിവർത്തനം: ഖലീൽ ജിബ്രാന്റെ പ്രവാചകൻ)
യതി: വെളിച്ചം വിതറുന്ന വിചാരങ്ങൾ
അറിവിലേക്ക് തുറക്കുന്ന വാതിലുകൾ
കൂടും കൂട്ടും (ചാവറയച്ചന്റെ ചാവരുൾ എന്ന പുസ്തകത്തിന് ആസ്വാദനം)
ഏക്താരയുടെ ഉന്മാദം (നോവൽ)
ഹൃദയം തൊട്ടത്
നാരായണഗുരുവിന്റെ ദൈവദശകം, അനുകമ്പാദശകം, പിണ്ഡനന്ദി എന്നീ കൃതികളുടെ ആസ്വാദനം.
ബുദ്ധ: സമ്യക്കായ ജീവിതവീക്ഷണം
കുഞ്ഞുങ്ങൾക്ക് അവരുടേതായ സ്വപ്നങ്ങളുണ്ട്.
(മുതിർന്നവർക്കായി ഒരു പുസ്തകം)
(മാതൃഭൂമി ബുക്സ്, നിത്യാഞ്ജലി ബുക്സ് എന്നിവരാണ് പ്രസാധകർ) പുരസ്കാരങ്ങൾ
ഹിമാലയം യാത്രകളുടെ ഒരു പുസ്തകം എന്ന ഗ്രന്ഥത്തിന് 2007ലെ കേരള സാഹിത്യ അക്കാദമി യുടെ മികച്ച യാത്രാവിവരണ ഗ്രന്ഥത്തിനുള്ള അവാർഡും ഹൃദയം തൊട്ടത് എന്ന പുസ്തകത്തിന് 2022ലെ കേരള സാഹിത്യ അക്കാദമിയുടെ കെ. ആർ. നമ്പൂതിരി എൻഡോവ്മെന്റ് അവാർഡും ഉൾപ്പടെ അനേകം പുരസ്ക്കാരങ്ങൾ ലഭിച്ചിട്ടുണ്ട്.
ഷ്രെക്ക്
2001 ൽ പുറത്തിറങ്ങിയ ഒരു അമേരിക്കൻ അനിമേഷൻ കോമഡി ചലച്ചിത്രമാണ് ഷ്രെക്ക് .
സംവിധായകരായ ആൻഡ്രൂ ആഡംസണിന്റെയും വിക്കി ജെൻസണിന്റെയും അരങ്ങേറ്റ ചിത്രമാണിത്.
മൈക്ക് മയർസ്, എഡ്ഡി മർഫി, കാമറൂൺ ഡയസ്, ജൊൺ ലിത്ഗോ എന്നിവർ മുഖ്യകഥാപാത്രങ്ങൾക്ക് ശബ്ദം നൽകിയിരിക്കുന്നു.
വില്യം സ്റ്റീഗിന്റെ ഷ്രെക്ക് എന്ന് തന്നെ പേരുള്ള ചിത്രകഥ അടിസ്ഥാനമാക്കിയാണ് ചിത്രം നിർമിച്ചിട്ടുള്ളത്.
സ്റ്റീവൻ സ്പീൽബർഗ് പ്രസ്‌തുത ചിത്രകഥ അടിസ്ഥാനമാക്കി ഒരു പരമ്പരാഗത അനിമേഷൻ ചിത്രം നിർമ്മിക്കണമെന്ന ഉദ്ദേശത്തോടെ 1991 ൽ പുസ്തകത്തിന്റെ അവകാശം വാങ്ങിയിരുന്നു.
അന്ന് ഡ്രീംവർക്സ് സ്റ്റുഡിയോ രൂപീകൃതമായിരുന്നില്ല.
1994 ൽ സ്‌റ്റുഡിയോ സ്ഥാപിക്കപ്പെട്ടത്തിനു ശേഷം ജോൺ എച്ച്. വില്യംസ് ചിത്രം ഡ്രീംവർക്സ് സ്റ്റുഡിയോ മുഖേന നിർമ്മിക്കാൻ സ്പീൽബർഗിനെ പ്രേരിപ്പിച്ചു.
മുഖ്യ കഥാപാത്രത്തിന് ശബ്ദം നൽകാൻ ക്രിസ് ഫാർലിയെയാണ് തിരഞ്ഞെടുത്തിരുന്നത്.
എന്നാൽ ഏകദേശം 90% റെക്കോർഡിങ് പൂർത്തിയായിരിക്കെ ഫാർലി 1997 ൽ മരണമടഞ്ഞു.
തുടർന്നാണ് മൈക്ക് മയർസിനെ ആ കഥാപാത്രം ഏൽപ്പിച്ചത്.
മോഷൻ ക്യാപ്ചർ സംവിധാനം ഉപയോഗിച്ച് ചിത്രീകരിക്കാനാണ് ആദ്യം തീരുമാനിച്ചിരുന്നതെങ്കിലും നിലവാരകുറവുകൊണ്ടു കമ്പ്യൂട്ടർ അനിമേഷൻ ഉപയോഗിക്കാൻ പിന്നീട് തീരുമാനിക്കുകയായിരുന്നു.
484 ദശലക്ഷം ഡോളർ വരുമാനം നേടി ചലച്ചിത്രം ലോകമെങ്ങും ബോക്സ് ഓഫീസ്  വിജയം നേടി.
മുതിർന്നവരെ ഉദ്ദേശിച്ചുള്ള തമാശകളിലൂടെ പ്രായപൂർത്തിയായവരെയും ലളിതമായ കഥയിലൂടെ കുട്ടികളെയും ചിത്രം ഒരുപോലെ ആകർഷിച്ചു.
മികച്ച അനിമേഷൻ ചലച്ചിത്രം, തിരക്കഥ എന്നീ ഇനങ്ങളിൽ അക്കാദമി അവാർഡ് നാമനിർദ്ദേശം ലഭിച്ച ചിത്രം ആദ്യ ഇനത്തിൽ അവാർഡ് നേടി.
ആറ്  ഇനത്തിൽ ബാഫ്റ്റാ അവാർഡ് നാമനിർദ്ദേശം ലഭിച്ച ചിത്രം മികച്ച തിരകഥക്കുള്ള അവാർഡ് നേടി.
2010 ചിത്രത്തിന്റെ മുഖ്യകഥാപാതത്തിന് പ്രശസ്തമായ ഹോളിവുഡ് വാക് ഓഫ് ഫെയ്‌മിൽ സ്വന്തമായി ഒരു താരകം ലഭിച്ചു.
കമ്പ്യൂട്ടർ അനിമേഷൻ രംഗത്ത് പിക്സാറിന്റെ ഒരു മുഖ്യ എതിരാളിയായി ഡ്രീംവർക്സിനെ നിലയുറപ്പിക്കാൻ ഷ്രെക്ക് സഹായിച്ചു.
ചലച്ചിത്രത്തിന്റെ മികച്ച വിജയത്തെത്തുടർന്നു ഷ്രെക്ക് 2 (2004) , ഷ്രെക്ക് ദ തേർഡ് (2007) , ഷ്രെക്ക് ഫോറെവർ ആഫ്റ്റർ (2010) എന്നിങ്ങനെ മൂന്ന് തുടർചിത്രങ്ങൾ കൂടാതെ പുസ്സ് ഇൻ ബൂട്സ് (2011) എന്ന അനുബന്ധ ചിത്രവും ഡ്രീംവർക്സ് നിർമിച്ചു.
അഞ്ചാമതായി ഒരു ചിത്രത്തിനുകൂടി പരിപാടിയിട്ടിരുന്നെകിലും 2009 ൽ അത് ഉപേക്ഷിക്കുന്നതായി പ്രഖ്യാപിക്കപ്പെട്ടു.
നിരവധി വീഡിയോ ഗെയിംസ്, സ്റ്റേജ് ആവിഷകരണങ്ങൾ, കോമിക് പുസ്തകം എന്നിവ ചലച്ചിത്രത്തെ ആസ്പദമാക്കി പുറത്തിറങ്ങി.
ഷ്രോഡിങ്ങറുടെ പൂച്ച
ഓസ്ട്രിയൻ ഭൗതികശാസ്ത്രജ്ഞനായ ഇർവിൻ ഷ്രോഡിങ്ങർ 1935 ൽ രൂപം കൊടുത്ത ഒരു ചിന്താപരീക്ഷണമാണ് ഷ്രോഡിങ്ങറുടെ പൂച്ച എന്ന പേരിൽ അറിയപ്പെടുന്നത് .
ഇതിനെ ഒരു വിരോധാഭാസമായും കണക്കാക്കാറുണ്ട്.
സൂക്ഷ്മകണങ്ങൾക്ക് ബാധകമായ ക്വാണ്ടം മെക്കാനിക്സിന്റെ ചില വ്യാഖ്യാനങ്ങൾ ദൈനംദിന വസ്തുക്കളിൽ പ്രയോഗിച്ചതിന്റെ ഫലമാണ് ഈ വിരോധാഭാസം.
ഈ പരീക്ഷണം ഒരേസമയം ജീവനുള്ളതും ചത്തതുമായ ഒരു സാങ്കൽപ്പിക പൂച്ചയെ അവതരിപ്പിക്കുന്നു.
ഷ്രോഡിങ്ങറുടെ പൂച്ച:
ഒരു അടച്ച പെട്ടിയിൽ ഒരു പൂച്ചയോടൊപ്പം വിഷവാതകം നിറച്ച ഒരു ഫ്ലാസ്ക്, ഒരു റേഡിയോ ആക്ടീവ് സ്രോതസ്സ് എന്നിവ ക്രമീകരിക്കുന്നു.
റേഡിയോ ആക്ടീവ് സ്രോതസിൽ നിന്ന് വികിരണം പുറത്തു വരികയാണെങ്കിൽ പെട്ടിയിലെ ഒരു ഡിറ്റക്ടർ അത് കണ്ടെത്തുകയും അപ്പോൾ തന്നെ അതുമായി ബന്ധിപ്പിച്ചിട്ടുള്ള ഫ്ലാസ്ക് പൊട്ടി വിഷവാതകം പുറത്തുവന്ന് പൂച്ച ചാവുന്ന രീതിയിലാണ് ഇത് ക്രമീകരിച്ചിട്ടുള്ളത്.
റേഡിയോ ആക്ടീവായ കണത്തിൽ നിന്ന് എപ്പോൾ വികിരണം സംഭവിക്കുമെന്ന് പ്രവചിക്കാനുമാവില്ല.
ക്വാണ്ടം മെക്കാനിക്സിന്റെ നിലവിൽ ഏറ്റവും അംഗീകരിക്കപ്പെട്ട കോപ്പൻഹേഗൻ വ്യാഖ്യാനം സൂചിപ്പിക്കുന്നത് പെട്ടി അടച്ചുകഴിഞ്ഞാൽ അതിലെ പൂച്ച ഒരേസമയം ജീവനോടെയും കൊല്ലപ്പെട്ടും ഇരിക്കും എന്നാണ്.
പക്ഷെ, ഒരാൾ പെട്ടി തുറന്ന് നോക്കിയാൽ ഏതെങ്കിലും ഒരാവസ്ഥയിലെ പൂച്ചയെ മാത്രമേ കാണാനാവൂ.
അതായത് ജീവനോടെയോ ചത്തതായോ.
കോപ്പൻഹേഗൻ വ്യാഖ്യാന മനുസരിച്ചു  ഒരു ക്വാണ്ടം വ്യവസ്ഥ ബാഹ്യലോകവുമായി ആശയവിനിമയം നടത്തുന്നതു വരെയോ അല്ലെങ്കിൽ ആ വ്യവസ്ഥയെ പുറത്തുനിന്നു നിരീക്ഷിക്കുന്നതു വരെയോ അത്  നിരവധി അവസ്ഥകളുടെ ഒരു സൂപ്പർപൊസിഷനിലാണ് നിലനിൽക്കുക.
എന്നാൽ ബാഹ്യലോകവുമായി സമ്പർക്കം നടന്നു കഴിഞ്ഞാൽ അത് സൂപ്പർപൊസിഷൻ വെടിഞ്ഞു സാധ്യമായ ഒരൊറ്റ അവസ്ഥ കൈവരിക്കുന്നു.
എപ്പോൾ, എങ്ങനെയാണ് കൃത്യമായി ക്വാണ്ടം സൂപ്പർപൊസിഷൻ അവസാനിക്കുകയും യാഥാർത്ഥ്യം ഒരു സാധ്യതയിലേക്ക് മാത്രം ചുരുങ്ങുകയും ചെയ്യുന്നതെന്നത് നിർണായകമായ ചോദ്യമാണ്.
തത്ത്വത്തിൽ, സൂപ്പർപൊസിഷനിലുള്ള ഒരു ക്വാണ്ടം കണത്തെ (പെട്ടിയിലെ റേഡിയോ ആക്റ്റീവ് കണം) ആശ്രയിച്ച് വലിയ തോതിലുള്ള ഒരു സിസ്റ്റത്തിൽ എങ്ങനെ സൂപ്പർപൊസിഷൻ സൃഷ്ടിക്കാമെന്ന് ഈ പരീക്ഷണത്തിലൂടെ ഷ്രോഡിങ്ങർ വിവരിച്ചു.
അവലംബം ↑ https://doi.org/10.1007%2FBF01491891 ↑ Moring, Gary (2001).
The Complete Idiot's Guide to Theories of the Universe .
pp. 192–193.
ISBN 1440695725 .
↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ ↑ https://ui.adsabs.harvard.edu/abs/1935NW.....
23..
807S ബാഹ്യ ലിങ്കുകൾ Schrödinger's Cat എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
A spoken word version of this article (created from a revision of the article dated 2013-08-12).
Schrödinger's Cat from the Information Philosopher.
Schrödinger's Cat - Sixty Symbols - a video published by  the University of Nottingham .
Schrödinger's Cat - a podcast produced by Sift.
‌‌__സൂചിക__
ഷൌഷാൻ (കാവോസിയങ്)
തായ്വാനിലെ കായോസിയുങ്ങിലെ ഗുഷാൻ ജില്ലയിലുള്ള ഒരു മലയാണ് ഷൌഷാൻ ( ചൈനീസ് : 壽山 , ഇംഗ്ലീഷിൽ പൊതുവായി മങ്കി മല എന്ന് അറിയപ്പെടുന്നു).
കൌഹസിങ് തുറമുഖത്തിന്റെ പ്രധാന കവാടത്തിന് വടക്ക് ഭാഗത്തായി സ്ഥിതിചെയ്യുന്നു.
പതിനേഴാം നൂറ്റാണ്ടിൽ ഡച്ചുകാർ ഈ പർവ്വതത്തിലെ കുരങ്ങുകളെ വിവരിക്കാനായി ഏപ് ഹിൽസ് എന്ന് നാമകരണം ചെയ്തു.
ഇത് ചെയിഷൻ എന്നും അറിയപ്പെടുന്നു.
വടക്ക് ഭാഗത്ത് സ്നേക്ക് ഹിൽ (蛇 山 - പതിനേഴാം നൂറ്റാണ്ട്) ഉൾക്കൊള്ളുന്നു.
തെക്കൻ ഭാഗത്ത് ലോങ് ലൈഫ് ഹിൽ (壽山) - ജാപ്പനീസ് 1911-1915 കാലഘട്ടത്തിൽ കിരീടാവകാശി ഹിരോഹിറ്റോക്ക് വേണ്ടി നാമകരണം ചെയ്തു.
ചില പഴയ മാപ്പുകളിൽ, ഈ മലയുടെ ഉയരത്തിലുള്ള കൊടുമുടി സരെസന്റെ തല എന്നറിയപ്പെടുന്നു.
ഇപ്പോൾ ജൈവ വൈവിധ്യം കാണാൻ കഴിയുന്ന ഒരു പാർക്ക് ആണിത്.
അവലംബം പുറം കണ്ണികൾ Map of hiking trails on Monkey Mountain Archived 2020-01-04 at the Wayback Machine .
22°39′N 120°16′E ﻿ / ﻿ 22.650°N 120.267°E ﻿ / 22.650; 120.267
ഷ്രെക്ക് ദ തേർഡ്
2007 ൽ പുറത്തിറങ്ങിയ ഒരു അനിമേഷൻ കോമഡി ചലച്ചിത്രമാണ് ഷ്രെക്ക് ദ തേർഡ് .
ഷ്രെക്ക് ചലച്ചിത്ര പരമ്പരയിലെ മൂന്നാമത്തെ ചിത്രമാണിത്.
ആദ്യ രണ്ട്‌ ചിത്രങ്ങളെ പോലെ ഫെയറി ടെയ്ൽ മാതൃകയിലാണ് ചിത്രം നിർമിച്ചിരിക്കുന്നത്.
ക്രിസ് മില്ലേറും റാമൻ ഹ്യുയിയും സംവിധാനം ചെയ്ത ചിത്രത്തിന്റെ നിർമ്മാണം ഡ്രീംവർക്സ് അനിമേഷനും വിതരണം പാരാമൗണ്ട് പിക്ചർസ് നിർവഹിച്ചു.
ആദ്യ ചിത്രത്തിൽ ഷ്രെക്കിന്റെയും ഫിയോണയുടെയും വിവാഹശേഷം എട്ടു മാസം കഴിഞ്ഞാണ് ഈ ചിത്രത്തിലെ കഥ നടക്കുന്നത്.
മടിയോടെ ഫാർ ഫാർ എവേ എന്ന രാജ്യത്തിന്റെ അധിപനായി ഇരിക്കെ, സിംഹാസനത്തിൻറെ അടുത്ത അവകാശിയെ തേടി ഷ്രെക്ക് പുറപ്പെടുന്നു.
അതേസമയം, പ്രിൻസ് ചാർമിങ് ഷ്രെക്കിനെ അധികാരത്തിൽ നിന്ന് പുറത്താക്കാനും സിംഹാസനം പിടിച്ചെടുക്കാനുമുള്ള തന്ത്രങ്ങൾ മേനയുന്നു.
പരമ്പരയിലെ മുൻ ചിത്രങ്ങളിൽ മുഖ്യ കഥാപാത്രങ്ങൾ കൈകാര്യം ചെയ്ത  മൈക്ക് മയർസ്, എഡ്ഡി മർഫി, കാമറൂൺ ഡയസ്, ആന്റോണിയോ ബന്തേരാസ്, റൂപ്പേർ്ട്ട് എവറട്ട്, ജൂലി ആൻഡ്രൂസ്  എന്നിവരെ കൂടാതെ ജസ്റ്റിൻ ടിംബർലേക്ക്, എറിക് ഇഡിൽ എന്നിവരും ചിത്രത്തിൽ ശബ്ദം നൽകി.
മെയ് 6, 2007 ന് ലോസ് ആൻജിലസിലെ മാൻ വില്ലജ് തിയേറ്ററിൽ ആദ്യമായ് പ്രദര്ശിപ്പിക്കപ്പെട്ട ചിത്രം തുടർന്ന് മെയ് 18, 2007 ന് യുഎസിൽ എങ്ങും റിലീസ് ചെയ്തു.
മികച്ച അനിമേഷൻ ചിത്രത്തിനുള്ള 2008 കിഡ്സ് ചോയ്സ് അവാർഡിന് നാമനിർദ്ദേശം ലഭിച്ചിരുന്നെങ്കിലും റാറ്ററ്റൂയിയോട് പരാജയപ്പെട്ടു.
മികച്ച അനിമേഷൻ ചിത്രത്തിനുള്ള 61 നാമത് ബാഫ്റ്റാ അവാർഡിനും ചിത്രത്തിന് നാമനിർദ്ദേശം ചെയ്യപ്പെട്ടു.
2015 പ്രവർത്തനം നിർത്തിയ പസിഫിക് ഡാറ്റാ ഇമേജസിന്റെ അവസാന ചിത്രമാണ് ഷ്രെക്ക് ദ തേർഡ്.
166 ദശലക്ഷം ഡോളർ ബജറ്റിൽ നിർമിച്ച ചിത്രം 799 ദശലക്ഷം ഡോളർ വരുമാനം നേടി 2007 ൽ ഏറ്റവും വരുമാനം നേടുന്ന നാലാമത് ചിത്രമായി.
തുടർചിത്രമായ ഷ്രെക്ക് ഫോറെവർ ആഫ്റ്റർ 2010 ൽ പുറത്തുവന്നു.
ഷ്ലെംസ് കനാൽ ഇംഗ്ലീഷ് വിലാസം https://ml.wikipedia.org/wiki/Schlemm%27s_canal
അക്വസ് അറയിലെ ദ്രാവകമായ അക്വസ് ഹ്യൂമർ അക്വസ് സിരകളിലൂടെ എപ്പിസ്ലീറയിലെ രക്തക്കുഴലുകളിലേക്ക് എത്തിക്കുന്ന വൃത്താകൃതിയിൽ ലിംഫാറ്റിക് പോലെയുള്ള ഘടനയാണ് ഷ്ലെംസ് കനാൽ ജർമ്മൻ ശരീരശാസ്ത്രജ്ഞനായ ഫ്രീഡ്രിക്ക് ഷ്ലെമിൻ്റെ (1795–1858) പേരാണ് ഇതിന് നൽകിയിരിക്കുന്നത്.
ലിംഫറ്റിക് വെസ്സലിന് സമാനമാണ് എങ്കിലും കനാൽ അടിസ്ഥാനപരമായി ഒരു എന്റോതീലിയം ട്യൂബാണ്.
കനാലിന്റെ ഉള്ളിൽ, അക്വസ് ദ്രാവകത്തിനോട് ചേർന്ന് ഇത് ട്രാബെക്കുലർ മെഷ്വർക്ക് കൊണ്ട് മൂടിയിരിക്കുന്നു.
അക്വസ് ദ്രാവകത്തിൻറെ ഒഴുക്ക് നിയന്ത്രിക്കുന്നത് ഈ കനാലാണ്.
പരമ്പരാഗതമായി, കനാൽ ഒരു രക്തക്കുഴലായി കണക്കാക്കപ്പെട്ടിരുന്നു, എന്നാൽ 2014 ൽ പ്രസിദ്ധീകരിച്ച പഠനങ്ങൾ കാണിക്കുന്നത് ഷ്ലെംസ് കനാലിൻറെ തന്മാത്രാ ഐഡന്റിറ്റി ലിംഫറ്റിക് വാസ്കുലേച്ചറിനോട് വളരെ സാമ്യമുള്ളതാണ് എന്നാണ്.
ലിംഫറ്റിക് പോലുള്ള ഐഡന്റിറ്റി
പരമ്പരാഗത ജ്ഞാനം ഷ്ലെംസ് കനാലിനെ (സ്ലീറൽ വെനസ് സൈനസ് എന്നും അറിയപ്പെടുന്നു) ഒരു സിരയായി കണക്കാക്കുന്നുണ്ടെങ്കിലും, കനാൽ ലിംഫറ്റിക് വാസ്കുലേച്ചറിനെ അനുസ്മരിപ്പിക്കുന്ന നിരവധി ഘടനാപരവും പ്രവർത്തനപരവുമായ സവിശേഷതകൾ പങ്കിടുന്നു.
ധമനികളിലെ രക്തചംക്രമണം ലഭിക്കാത്തതിനാൽ ഫിസിയോളജിക്കൽ ക്രമീകരണങ്ങളിൽ ഇത് ഒരിക്കലും രക്തത്താൽ നിറയുന്നില്ല എന്നത് ശ്രദ്ധേയമാണ്.
കനാലോപ്ലാസ്റ്റി
കണ്ണിലെ അക്വസ് ദ്രാവകത്തിൻറെ സ്വാഭാവികമായ ഡ്രെയിനേജ് സിസ്റ്റം പുനഃസ്ഥാപിച്ച് കണ്ണിലെ മർദ്ദം ശരിയായ അളവിൽ നിലനിർത്താനുള്ള ഒരു പ്രക്രീയയാണ് കനാലോപ്ലാസ്റ്റി.
മൈക്രോ കത്തീറ്ററുകൾ ഉപയോഗിച്ചുള്ള ലളിതമായ പ്രക്രിയയാണ് കനാലോപ്ലാസ്റ്റി.
കനോലോപ്ലാസ്റ്റി നടത്താൻ, ഒരു ശസ്ത്രക്രിയാ വിദഗ്ധൻ ഷ്ലെംസ് കനാലിലേക്ക്  ഒരു ചെറിയ മുറിവുണ്ടാക്കി വിസ്കോലാസ്റ്റിക് എന്ന അണുവിമുക്തവും ജെൽ പോലുള്ളതുമായ വസ്തു കുത്തിവച്ചുകൊണ്ട് പ്രധാന ഡ്രെയിനേജ് ചാനലിനെയും അതിന്റെ ചെറിയ കളക്ടർ ചാനലുകളെയും ഒരു മൈക്രോകീറ്റർ ഉപയോഗിച്ച് ഐറിസിന് ചുറ്റും കറക്കുന്നു.
തുടർന്ന് കത്തീറ്റർ നീക്കംചെയ്യുകയും കനാലിനുള്ളിൽ ഒരു തുന്നൽ സ്ഥാപിക്കുകയും  ചെയ്യുന്നു.
ഇങ്ങനെ ഷ്ലെംസ് കനാൽ തുറക്കുന്നതിലൂടെ കണ്ണിനുള്ളിലെ മർദ്ദം കുറയും.
ഇതിന് ദീർഘകാല ഫലങ്ങൾ ലഭ്യമാണ്, 2009 മെയ് മാസത്തിൽ ജേണൽ ഓഫ് കാറ്ററാക്റ്റ് ആൻഡ് റിഫ്രാക്റ്റീവ് സർജറിയിൽ ഇത് പ്രസിദ്ധീകരിച്ചു.
അധിക ചിത്രങ്ങൾ ഐറിഡിയൽ ആങ്കിളിൻറെ വിശാലമായ പൊതുവായ കാഴ്ച.
(മധ്യഭാഗത്ത് 'സൈനസ് വെനോസസ് സ്ലീറ' ലേബൽ ചെയ്തിരിക്കുന്നു.) ഇതും കാണുക ഇൻട്രാഒക്യുലർ മർദ്ദം ഒക്യുലർ ഹൈപ്പർ‌ടെൻഷൻ പരാമർശങ്ങൾ പുറം കണ്ണികൾ ബോസ്റ്റൺ യൂണിവേഴ്സിറ്റി- ഹിസ്റ്റോളജി ചിത്രം ഡയഗ്രം ഡയഗ്രം
ഷ്യുലെർ കോൾഫാക്‌സ്‌ ഇംഗ്ലീഷ് വിലാസം https://ml.wikipedia.org/wiki/Schuyler_Colfax
അമേരിക്കയിലെ ഇന്ത്യാനയിൽ നിന്നുള്ള ഒരു പത്രപ്രവർത്തകനും വ്യാപാരിയും രാഷ്ട്രീയക്കാരനുമായിരുന്നു ഷ്യുലെർ കോൾഫാക്‌സ് ജൂനിയർ - Schuyler Colfax Jr. 1855 മുതൽ 69 വരെ അമേരിക്കൻ പ്രതിനിധി സഭാംഗം ആയിരുന്നിട്ടുണ്ട്.
1863 മുതൽ 1869 വരെ യുഎസ് പ്രതിനിധി സഭയിലെ സ്പീക്കറായി സേവനം അനുഷ്ടിച്ചു.
1869 മുതൽ 1973 വരെ അമേരിക്കൻ ഐക്യനാടുകളുടെ 17ആമത് വൈസ് പ്രസിഡന്റായി.
അമേരിക്കയുടെ ഇരു സഭകളിലും സ്പീക്കറായും വൈസ് പ്രസിഡന്റായും സേവനമനുഷ്ടിച്ച രണ്ടു അമേരിക്കക്കാരിൽ ഒരാളാണ് കോൾഫാക്‌സ്.
ജോൺ നാൻസ് ഗാർനറാണ് മറ്റൊരാൾ.
1823 മാർച്ച് 23ന് ന്യുയോർക്ക് സിറ്റിയിൽ ജനിച്ചു.
ഷ്യുലെർ കോൾഫാക്‌സ് സീനിയർ, ഹന്ന ഡിലമെറ്റർ സ്‌ട്രൈകർ എന്നിവരാണ് മാതാപിതാക്കൾ.
അമേരിക്കൻ വിപ്ലവ കാലത്ത് ജോർജ് വാഷിങ്ടൺന്റെ മുഖ്യ സുരക്ഷാ ഉദ്യോഗസ്ഥനായിരുന്ന വില്യം കോൾഫാക്‌സാണ് ഇദ്ദേഹത്തിന്റെ മുത്തച്ഛൻ.
ഷ്യുലെർ കോൾഫാക്‌സിന്റെ തറവാട് വീട്, 1965ൽ നിർമ്മിച്ചത്.
കോൾഫാക്‌സ് ജനിക്കുന്നതിന് 5 മാസം മുൻപ് 1822 ഒക്ടോബർ 30ന് അദ്ദേഹത്തിന്റെ അച്ഛൻ മരണപ്പെട്ടു.
കോൾഫാക്‌സ് ജനിച്ച് 4മാസത്തിന് ശേഷം 1823 ജൂലൈയിൽ അദ്ദേഹത്തിന്റെ സഹോദരി മേരിയും മരിച്ചു.
അദ്ദേഹത്തിന്റെ മാതാവ് ജോർജ് ഡബ്ല്യു. മാത്യു എന്നയാളെ വിവാഹം ചെയ്തു.
പത്താം വയസ്സുവരെ ന്യുയോർക്കിലെ ഒരു സ്വകാര്യ സ്‌കൂളിൽ പഠനം തുടർന്നു.
സാമ്പത്തിക പ്രയാസത്തെ തുടർന്ന് പഠനം അവസാനിപ്പിച്ചു.
ശേഷം രണ്ടാനച്ഛന്റെ കടയിൽ ഗുമസ്ഥനായി ജോലി ചെയ്തു.
പത്രപ്രവർത്തകൻ
ഇന്ത്യാന സ്റ്റേറ്റ് ജേണലിൽ പത്രപ്രവർത്തകനായി.
1845ൽ ആ പത്രം സ്വന്തമാക്കുകയും അതിന്റെ പേര് സെന്റ് ജോസഫ് വാലി റെജിസ്റ്റർ എന്നാക്കി.
വിവാഹം, കുടുംബം
1844 ഒക്ടോബർ 10ന് ബാല്യകാല സുഹൃത്തായിരുന്ന ഇവലിൻ ക്ലാർക്കിനെ വിവാഹം ചെയ്തു.
1863ൽ അവർ മരിച്ചു.
ഈ ബന്ധത്തിൽ കുട്ടികളുണ്ടായിരുന്നില്ല.
1868 നവംബർ 18ന് രണ്ടാമതും വിവാഹിതനായി.
അമേരിക്കൻ സെനറ്ററായിരുന്ന ബെഞ്ചമിൻ വാഡിന്റെ മരുമകളായിരുന്ന എലൻ എം വാഡിനെയാണ്‌ വിവാഹം ചെയ്തത്.
ഈ ബന്ധത്തിൽ ഒരു മകനുണ്ടായിരുന്നു ഷ്യുലർ കോൾഫാക്‌സ് മൂന്നാമൻ.
ഇദ്ദേഹം 1898 മുതൽ 1901 വരെ ഇന്ത്യാനയിലെ സൗത്ത് ബെൻഡിന്റെ മേയറായി.
ഷ്യുലെർ കോൾഫാക്‌സിന്റെ ഭാര്യ എലൻ എം. വാഡ്‌ അവലംബം
ഷ്രെക്ക് ഫോറെവർ ആഫ്റ്റർ ഇംഗ്ലീഷ് വിലാസം https://ml.wikipedia.org/wiki/Shrek_Forever_After
2010 ൽ പുറത്തിറങ്ങിയ ഒരു അനിമേഷൻ കോമഡി ചലച്ചിത്രമാണ് ഷ്രെക്ക് ഫോറെവർ ആഫ്റ്റർ.
ഡ്രീംവർക്സ് അനിമേഷൻ നിർമിച്ച ചിത്രം ഷ്രെക്ക് ചലച്ചിത്ര പരമ്പരയിലെ അവസാനത്തെ ചിത്രമാണ്.
ഏപ്രിൽ 21, 2010 ന് ട്രിബേക്ക ചലച്ചിത്രമേളയിൽ ആദ്യമായി പ്രദർശിപ്പിക്കപ്പെട്ട ചിത്രം തുടർന്ന് മെയ് 21, 2010 ന് തീയറ്ററുകളിൽ എത്തി.
യുഎസിലും കാനഡയിലും റീലീസ് ചെയ്തു ആദ്യ മൂന്ന് ആഴ്ച ചിത്രം ഒന്നാം സ്ഥാനത്തു തുടർന്നു.
ലോകമെമ്പാടുമായി 752 ദശലക്ഷം ഡോളർ വരുമാനം നേടിയ ചിത്രം വിദേശത്തു നിന്ന് ഏറ്റവും കളക്ഷൻ നേടുന്ന രണ്ടാമത്തെ ഡ്രീംവർക്സ് ചിത്രമാണ്.
വേണു വാസുദേവൻ
മലയാളിയായ ഐ.എ.എസ്. ഉദ്യോഗസ്ഥനാണ്‌ ഡോ. വേണു വാസുദേവൻ (ഡോ. വേണു വി) (ഓഗസ്റ്റ് 20, 1964).
ടൂറിസം , മ്യൂസിയം മേഖലകളിൽ ഭരണപരവും  അക്കാദമികവും പ്രായോഗികവുമായ  പ്രവർത്തനത്താൽ നവീനമായൊരു വികസനവും വളർച്ചയുമുണ്ടാക്കാൻ അദ്ദേഹത്തിനു സാധിച്ചു.
നാഷനൽ മ്യൂസിയം ഡെൽഹിയുടെ ഡയറക്റ്റെർ ജനെറലായിരുന്ന ഇദ്ദേഹം, ഇന്ത്യൻ മ്യൂസിയ ലോകത്ത് ആധുനികവും വ്യതിരിക്തവുമായ നവമാതൃകകൾ പരീക്ഷിക്കുകുകയും കൊണ്ടു വരികയും ചെയ്തു.
അഭിനേതാവ്, എഴുത്തുകാരൻ എന്നീ നിലകളിലും ഇദ്ദേഹം തന്റെ തനത് മുദ്ര പതിപ്പിച്ചിട്ടുണ്ട്.
കേന്ദ്ര തൊഴിൽ മന്ത്രാലയത്തിൽ ഉദ്യോഗസ്ഥനായ വാസുദേവപണിക്കരുടേയും കോഴിക്കോട് മെഡിക്കൽ കോളേജിലെ ഗൈനക്കോളജി വിഭാഗം പ്രൊഫസർ ഡോ. പി ടി രാജമ്മയുടേയും മകനായി 1964 ആഗസ്റ്റ് 20-ന് തിരുവനന്തപുരത്ത് ജനിച്ചു.
കോഴിക്കോട് കേന്ദ്രീയവിദ്യാലയം, മലബാർ ക്രിസ്റ്റ്യൻ കോളേജ് എന്നിവിടങ്ങളിലെ പഠനത്തിനു ശേഷം കോഴിക്കോട് മെഡിക്കൽ കോളേജിൽ നിന്നും എം.ബിബിഎസ് ബിരുദം നേടി.
പഠനകാലത്ത് ഇടത് വിദ്യാർത്ഥിപ്രസ്ഥാനത്തിലും സമരങ്ങളിലുമെല്ലാം സജീവമായിരുന്നു.
ശേഷം ഉൾഗ്രാമങ്ങളിലും ചെന്നെത്താൻ പ്രയാസമുള്ള മലയോര മേഖലകളിലും ഗോത്രമേഖലകളിലും ഡോക്ടറായി സേവനമനുഷ്ഠിച്ചു.
1988 ഇൽ സിവിൽ സർവ്വീസ് പരീക്ഷ വിജയിച്ചുവെങ്കിലും ഡോക്ടറായ് ഔദ്യോഗികജീവിതം തുടരാൻ വേണ്ടി അതുപേക്ഷിച്ചു.
മലബാറിന്റെ ഗ്രാമീണ പ്രദേശങ്ങളിലായിരുന്നു അക്കാലത്ത് സേവനം അനുഷ്ഠിച്ചിരുന്നത്.
1990 ഇൽ വീണ്ടും സിവിൽ സർവ്വീസ്സ് ലഭിക്കുകയും കേരള കേഡർ ഉദ്യോഗസ്ഥനായി ജോലിയിൽ പ്രവേശിക്കുകയും ചെയ്തു.
പാല സബ്‌കലക്ടറായാണ്  ഔദ്യോഗിക ജീവിതം ആരംഭിച്ചത്.
1993 ഇൽ മൂവാറ്റുപുഴ സബ്‌കലക്ടറായി.
സെക്രട്ടറി (എക്സൈസ് ) ബോർഡ് ഓഫ് റെവെന്യൂ, ഡയറക്ടർ ഡിപാർട്ട്മെന്റ് ഓഫ് എം‌പ്ലോയ്മെന്റ് റ്റ്രെയിനിങ്, എം.ഡി ബേക്കൽ റിസോർട്ട് ഡെവെലൊപ്മെന്റ് കോർപ്പൊറേഷൻ കണ്ണൂർ ജില്ല കളക്ടർ, വിനോദസഞ്ചാര വകുപ്പ് ഡയറക്ടർ, വിനോദസഞ്ചാര വകുപ്പ് സെക്രട്ടറി,സ്പെഷ്യൽ ഓഫീസ്സർ എൻ ആർ ഐ സെല്ല് നോർക , സാംസ്കാരിക വകുപ്പ് സെക്രട്ടറി, എന്നിങ്ങനെ നിരവധി തസ്തികകളിൽ സേവനമനുഷ്ഠിച്ചു.
കേന്ദ്രടൂറിസം വകുപ്പ് ഡെപ്യൂട്ടി സെക്രട്ടറിയായും എക്സൈസ്സ് കമ്മീഷണറായും സേവൻ അനുഷ്ഠിച്ചു.
കേന്ദ്ര സാംസ്കാരിക വകുപ്പ് ജോയിന്റ് സെക്രട്ടറിയായും  നാഷണൽ മ്യൂസിയം ഡെൽഹിയുടെ തലവനായും കേന്ദ്ര സ്പോർട്ട്സ് വകുപ്പിന്റെ തലവനായും പ്രവർത്തിച്ചു.
തിരികെ വന്നതിനു ശേഷം പട്ടികജാതിപട്ടികവർഗ്ഗവികസന വകുപ്പ്  , മ്യൂസിയം, ആർക്കിയോളൊജി ആർക്കൈവ് വകുപ്പ്, റവന്യൂ ഡിസാസ്റ്റെർ മാനേജ്മെന്റ്, ഫോരെസ്റ്റ് വൈൽഡ് ലൈഫ്  എന്നിവയുടെ പ്രിൻസിപ്പൽ സെക്രെട്ടറിയായി.
റീബിൽഡ് കേരളയിൽ ചീഫ് എക്സിക്ക്യൂട്ടിവ് ഓഫീസ്സറായും സേവനമനുഷ്ഠിച്ചു.
ശേഷം പ്ലാനിങ് എക്കണോമിക്ക്സ് അഫ്ഫെയറിന്റെ അഡീഷനൽ ചീഫ് സെക്രെട്ടറിയായും സ്റ്റേറ്റ് പ്ലാനിങ ബോർഡിന്റെ മെംബെർ സെക്രട്ടറിയായും പ്രവർത്തിച്ചു.
ഇപ്പോൾ ഉന്നതവിദ്യാഭ്യാസവകുപ്പ്, വിനോദസഞ്ചാരവകുപ്പ്, മ്യൂസിയം, പുരാവസ്തു ,പരിസ്ഥിതിവകുപ്പ്,  പുരാരേഖ, എന്നിവയുടെ പ്രിൻസിപ്പൽസെക്രട്ടറിയായും കിയാൽ (കണ്ണൂർ എയർപോർട്ട്) ന്റെ എം. ഡിയായും അഡീഷണൽ ചീഫ്  സെക്രെട്ടറിയായും പ്രവർത്തിച്ചു.
ഇപ്പോൾ ആഭ്യന്തര വകുപ്പ് സെക്രട്ടറിയാണ്.
വിനോദസഞ്ചാരവകുപ്പിലെ പ്രവർത്തനങ്ങൾ
1995  കാലഘട്ടത്തിലാണു ഡോ വേണു വാസുദേവൻ വിനോദസഞ്ചാരവകുപ്പിന്റെ തലവനാകുന്നത്.
കേരളം എന്നത് ലോകവിനോദസഞ്ചാരഭൂപടത്തിലെ സുപ്രധാന സ്ഥലമായ് അടയാളപ്പെട്ടത് ഇദ്ദേഹത്തിന്റെ കാലത്താണു.
വിനോദസഞ്ചാരമെന്നത് കേവലം വിനോദത്തിനുവേണ്ടിയുള്ളത് എന്ന സങ്കൽപ്പം മാറ്റിയെഴുതപ്പെട്ടു.
കേരളത്തിന്റെ വിനോദസഞ്ചാരയിടങ്ങളെ സന്ദർശകസൗഹൃദകാരിയാക്കി.
അടിസ്ഥാനസൗകര്യങ്ങളും അപര്യാപ്തതകളും മാറ്റി കൂടുതൽ അനുഭവങ്ങളുള്ള ഒന്നാക്കി, ഓരോ വിനോദസഞ്ചാര ഇടവുംമാറ്റി.
കാസർഗോഡ് ബേക്കൽ കോട്ട മുതൽ തിരുവനന്തപുരം മൃഗശാലവരെ അടിമുടി പുനർനിർമ്മിക്കപ്പെട്ടു.
അടിസ്ഥാന സൗകര്യങ്ങൾ മുതൽ നക്ഷത്ര സൗകര്യങ്ങൾ വരെ ഏറെ ചെലവ് കുറച്ചും   കൂടുതൽ ഗുണപ്രദമായും മെച്ചകരമായും സന്ദർശകർക്ക് ലഭ്യമാക്കി തുടങ്ങി.
വിദേശരാജ്യങ്ങളിൽ നിന്നുമുള്ള ടൂറിസം ബിസിനസ്സുകളെ നവീകരിച്ചതിനൊപ്പം കേരളത്തിലെ കലയേയും ആഹാരരീതിയേയും കെട്ടിടനിർമ്മിതിയേയുമൊക്കെ ഒന്നു ചേർത്ത് വിനോദസഞ്ചാരമെന്നത് പുത്തൻ അനുഭവമാക്കി മാറ്റി.
ഉത്തരവാദിത്തവിനോദസഞ്ചാരം അഥവാ  റെസ്പോൺസിബിൾ ടൂറിസം എന്ന നവീനവിനോദസഞ്ചാര സങ്കൽപ്പത്തിനു കേരളത്തിൽ പുതുമാത്രകകൾ ആവിഷ്കരിച്ചു.
അടിസ്ഥാന ജനതയും ഗോത്രവർഗ്ഗ സ്മൂഹങ്ങളും ഉൾപ്പെട്ട, പ്രകൃതിസൗഹ്രുദകാരിയായ വ്യത്യസ്ത ടൂറിസം രീതിയിലൂടെ ഒരു സാമൂഹ്യ ഇടപെടൽ തന്നെ ഉണ്ടായി.
ഇതിലൂടെ പ്രാദേശികമായ സമൂദായങ്ങളേയും ദേശങ്ങളെയും ലോകവിനോദസഞ്ചാരത്തിൽ ഉൾപ്പെടുത്തി.
ഈ മേഖലയിൽ നിരവധി തൊഴിലുകൾ സൃഷ്ടിച്ചതും ഈ വകുപ്പിനെ സുപ്രധാന വകുപ്പായി മാറ്റിയതും ഇദ്ദേഹമാണു.
ഈ നിരന്തരപ്രവർത്തനത്തിലൂടെ ലോകവിനോദസഞ്ചാരഭൂപടത്തിൽ കേരളത്തിന്റെ സ്ഥാനം അദ്വിതീയമായ്.
ലോകത്തിലെ മികച്ച വിനോദസഞ്ചാരമേഖലയ്ക്കുള്ള റെസ്പോൺസിബിൾ റ്റൂറിസം അവാർഡ് 2017 ഇൽ കേരളത്തിനു ലഭിച്ചു.
വിവിധ വിദേശരാജ്യങ്ങളുമായ് കേരളത്തെ പരസ്പരം ബന്ധിക്കുവാനുള്ള ഫീൽഡ് തല പ്രവർത്തനങ്ങൾക്ക് തുടക്കമിടുകയും പ്രാവർത്തികമാക്കുകയും ചെയ്തു..
നിശാഗന്ധിപോലുള്ള ഫെസ്റ്റിവലുകൾ  കൂടുതൽ ജനകീയവും ഗംഭീരവുമാക്കി വിനോദസഞ്ചാരത്തിന്റെ മാറ്റ് കൂട്ടി.
നാഷണൽ ജ്യോഗ്രഫിക് റ്റ്രാവലെർ 50 മസ്റ്റ് സീ ദേശത്തിലൊന്നായ് കേരളത്തെ തിരഞ്ഞെടുത്തു.
കേരള റ്റ്രാവൽ മാർട്ട്, ഇങ്ക്രെഡിബിൾ ഇന്ത്യാ ക്യാമ്പെയിൻ ഒക്കെയും ഡോ. വേണുവിന്റെ ശ്രമഫലമാണു.
അദ്ദേഹത്തിന്റെ  ഉത്സവം എന്ന പദ്ധതിയ്ക്ക് Pacific Asia Travel Association അവാർഡ് ലഭിച്ചു.
കൊച്ചി മുസ്‌രിസ് ബിനാലെ
കൊച്ചി-മുസിരിസ് ബിനാലെ എന്ന സമകാലീന കലാമേളക്ക് മുൻകൈ എടുക്കുകയും അത് പ്രാവർത്തികമാക്കുകയും ചെയ്തു.
ചിത്രകലയ്ക്കും കലയ്ക്കും വേണ്ടിയുള്ള അന്താരാഷ്ട്ര ഇടമായി ഈ ബിനാലെ മാറി.
ഡയറക്റ്റെർ ജെനെറൽ നാഷണൽ മ്യൂസിയം
കേന്ദ്ര കൾച്ചർ മന്ത്രാലയത്തിൽ സെക്രെട്ടെറിയായിരിക്കുമ്പോൾ നാഷണൽ മ്യൂസിയത്തിന്റെ ഡയറക്റ്റെർ ജെനെറലായി.
അടഞ്ഞു കിടന്ന എല്ലാ ഗ്യാലറികളും നവീന ഭാവത്തോടെ തുറക്കപ്പെട്ടു.
ഇന്ത്യയുടെ മാതൃമ്യൂസിയം അന്നുവരെ കാണാത്ത ഒരു മാറ്റത്തിനു വിധേയമായി.
ആഭരണഗാലെറി (the Jewellery Gallery -curatedby Dr. Usha Balakrishnan and Dr. R K Tiwari), പാരമ്പര്യ, കലാ തുടർച്ചാ ഗാലെറി (the Tradition, Art and Continuity Gallery -curated by Smt. Jayashree Sharma and Smt. Anju Sachdeva) പോലെയുള്ള ഗാലെറികൾ ഉണ്ടാക്കുകയും ഓഡിയോ ടൂറുകൾ ആരംഭിക്കുകയും ചെയ്തു.
നിരവധി പുസ്തകങ്ങൾ, പമ്ലെറ്റുകൾ സന്ദർശകപുസ്തകങ്ങൾ എന്നിവ പ്രസിദ്ധീകരിക്കപ്പെട്ടു.
നിരവധി വ്യത്യ്സ്തമായ പരിപാടികൾ ആവിഷ്കരിച്ചു.
യോഗിനിയുടെ മടങ്ങിവരവിനു വേണ്ട മുൻകൈ എടുത്ത് അത് പ്രാവർത്തികമാക്കി.
നാഷനൽ മ്യൂസിയത്തെ അന്നുവരെ കാണാത്ത ഒരു പുതിയനിലയിലേക്കുയർത്തി.
ഇന്ത്യയിലെ മ്യൂസിയം ലോകത്തെ സ്പർശ്യേതര സംസ്കാരത്തിന്റെയും ചലനാത്മകതയുടെയും വ്യതിരിക്ത അനുഭവമായ് മാറ്റിയത് ഡോ. വേണുവാണു.
നാഷണനൽ മ്യൂസിയത്തിലെ മ്യൂസിയോളജി കോഴ്സ്സുകൾക്കും പുതിയ ആക്കമുണ്ടാക്കി.
ഇന്ത്യൻ മ്യൂസിയം അക്കാഡമിക മേഖലയിലെ ചരിത്രസംഭവമായിക്കൊണ്ട് 33 പിഎച്ച്ഡികളും 152 പിജികളും നാഷനൽ മ്യൂസിയം ഇൻസ്റ്റിറ്റ്യൂട്ട് അവാർഡ് ചെയ്തു.
പിന്നീട് കേന്ദ്ര മന്ത്രാലയം അദ്ദേഹത്തെ ഡിജി  സ്ഥാനത്തു നിന്നും നീക്കി നാഷണൽ മ്യൂസിയം ലെക്ച്ചർ സീരീസ്സ്, ദി വൊലുന്റീർ ഗൈഡ് പ്രോഗ്രാം, 5 പുതു എക്സിബിഷനുകൾ, ലീഡർഷിപ് റ്റ്രെയിനിങ്ങ് പ്രോഗ്രാമ്മുകൾ,ഇൻഹഔസ്സ് പരിശീലന പദ്ധതികൾ തുടങ്ങി നിരവധി പരിശീലന പരിപാടികൾ കുട്ടികൾക്കായുള്ള  പ്ലേ റ്റൈം അറ്റ് നാഷനൽ മ്യൂസിയം പദ്ധതിയെല്ലാം ഇദ്ദേഹം ആവിഷ്കരിച്ചു.
കേരളത്തിലേക്ക് തിരികെ വന്ന്, പുതിയ ഇടത് ഭരണത്തിൽ പട്ടികജാതിപട്ടിക വർഗ്ഗവകുപ്പ്, മ്യൂസിയം, ആർക്കിയോളജി, ടൂറിസം വകുപ്പ് , വനം വകുപ്പ്, സീ ഈ ഓ റീബിൽഡ് കേരള,റവന്യൂ വകുപ്പിൽ ദുരന്തനിവാരണ അദോറിറ്റി  തുടങ്ങി അനവധി വകുപ്പുകൾക്ക് തലവനായി.
ഇപ്പോൾ അഡിഷണൽ ചീഫ് സെക്രെട്ടറി.
ഒപ്പം ആസൂത്രണസാമ്പത്തിക കാര്യവകുപ്പ്, ഉന്നതവിദ്യാഭ്യാസവകുപ്പ്, പരിസ്ഥിതി വകുപ്പ്, മ്യൂസിയം, പുരാവസ്തുവകുപ്പ് , പുരാരേഖാവകുപ്പ്  എന്നിവയുടെ തലവനായും സേവനം അനുഷ്ഠിക്കുന്നു.
കലാസാഹിത്യ ജീവിതം
സ്കൂൾ കാലഘട്ടത്തിൽ തന്നെ  നാടകങ്ങളിൽ നിരന്തരം അഭിനയിച്ചു കൊണ്ടായിരുന്നു അഭിനയജീവിതം ആരംഭിച്ചത്.
കോളേജിൽ നിന്നും ഔദ്യോഗിക തിരക്കുകളിൽ നിന്നും നാടകത്തിനായും സിനിമയ്ക്കായുമെല്ലാം സമയം കണ്ടെത്തി .
1990 ബാച്ച് മധ്യപ്രദേശ് കേഡർ ഐ എ എസ്സ് ഉദ്യോഗസ്ഥയും എഴുത്തുകാരയുമായ  ശാരദാ മുരളീധരനാണു ഭാര്യ.
മക്കൾ: കല്യാണി ശാരദ, ആർട്ടിസ്റ്റ് ശബരി വേണു പുസ്തകങ്ങൾ ആൻ ഇന്റ്രൊഡക്ഷൻ റ്റു ബിസിനസ്സ് ടൂറിസം കേരള- സേജ് അവലംബം
വേണുഗാനലോലുനി
ത്യാഗരാജസ്വാമികൾ കേദാരഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് വേണുഗാനലോലുനി .
വേണുഗാനലോലുനി ഗനവേയികന്നുലുകാവലെനേ അനുപല്ലവി
വേണുലല്ല ദൃഷ്ടിചുട്ടി വേയുചു മ്രൊക്കുചുരാക ചരണം
വികസിതപങ്കജവദനലു വിവിധഗതുലനാഡഗ നൊകരികൊകരു കരമുനനിഡി ഓരകനുലജൂഡഗ ശുകരവമുലു ഗലതരുണുലു സൊഗസുഗാനു പാഡഗ സകലസുരുലു ത്യാഗരാജസഖുനി വേഡഗവച്ചു അർത്ഥം അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം
വേണ്വാരോഹം ഇംഗ്ലീഷ് വിലാസം https://ml.wikipedia.org/wiki/Venuaroham
1400-ാംമാണ്ടിൽ രചിക്കപ്പെട്ട ജ്യോതിശാസ്ത്ര ഗ്രന്ഥമാണ് വേണ്വാരോഹം .
അൻപത്തൊൻപതു ശ്ലോകങ്ങൾ കൊണ്ടു ക്രിയാക്രമം വിവരിക്കുന്ന ഒരു കൃതിയാണിത്.
കേരളത്തിലെ ഇരിങ്ങാലക്കുടയിൽ ജീവിച്ചിരുന്ന ഗണിത- ജ്യോതിശാസ്ത്രജ്ഞനായിരുന്ന സംഗമഗ്രാമ മാധവനാണ് ഈ കൃതിയുടെ കർത്താവ്.
തൃക്കണ്ടിയൂർ അച്യുതപ്പിഷാരടി ആഴ്വാഞ്ചേരിത്തമ്പ്രാക്കളുടെ നിർദ്ദേശമനുസരിച്ചു ഗദ്യത്തിൽ ഒരു ഭാഷാവ്യാഖ്യാനം രചിച്ചിട്ടുണ്ടു്.
സംസ്കൃതത്തിൽ നിന്നും മലയാളത്തിലേക്കും ഇംഗ്ലീഷിലേക്കും ഈ ഗ്രന്ഥം വ്യാഖ്യാനത്തോടെ വി. ബാലകൃഷ്ണപണിക്കർ പരിഭാഷപ്പെടുത്തിയിട്ടുണ്ട്‌.
അവലംബം ↑ അധിക വായനയ്ക്ക് For a fuller technical account of the contents of Veṇvāroha see : Veṇvāroha with the Malayalam commentary of Achyuta Pisharati has been edited by K.V. Sarma and published by Sanskrit College, Thrippunithura , Kerala , India in 1956.
വേണുഗോപാൽ ജി
കേരളത്തിലെ മുതിർന്ന മാധ്യമപ്രവർത്തകരിൽ പ്രമുഖനാണ് വേണുഗോപാൽ ജി .
ഇദ്ദേഹം മംഗളം ദിനപത്രത്തിൻറെ ചീഫ് ന്യൂസ്‌ എഡിറ്റർ ആയി ദീർഘകാലം പ്രവർത്തിച്ചിരുന്നു.
കേരളഭൂഷണം, വീക്ഷണം എന്നിങ്ങനെയുള്ള നിരവധി മലയാള പത്രങ്ങളിൽ സേവനമനുഷ്ഠിചിരുന്ന അദ്ദേഹം 1990-ൽ ആണ് പത്രപ്രവർത്തന ജീവിതം ആരംഭിക്കുന്നത്.
2014 സെപ്റ്റംബർ 14ന്  ഹൃദയാഘാധംമൂലം അന്തരിച്ചു.
സ്വാതന്ത്ര്യസമര സേനാനി എം.ആർ.ജി.പണിക്കരുടെ മകനാണ്.
മിനിമോൾ ഭാര്യയാണ്.
മനു ഗോവിന്ദ്, വിനു ഗോവിന്ദ് എന്നിവർ മക്കളാണ്.
പുരസ്കാരങ്ങൾ കെ.സി.സബാസ്റ്റ്യൻ മെമ്മോറിയൽ മാധ്യമ പുരസ്കാരം (2008) - മികച്ച രാഷ്ട്രീയ റിപ്പോർട്ട്.
സംസ്ഥാന മാധ്യമ പുരസ്കാരം - മികച്ച വികസനാത്മക മാധ്യമ റിപ്പോർട്ട്.
ശിവറാം മെമ്മോറിയൽ മാധ്യമ പുരസ്കാരം - മികച്ച ന്യൂസ്‌ സ്റ്റോറി.
പമ്പൻ മാധവൻ മെമ്മോറിയൽ മാധ്യമ പുരസ്കാരം - മികച്ച രാഷ്ട്രീയ റിപ്പോർട്ട് പി.യു.സി.എൽ  മാധ്യമ പുരസ്കാരം (2001) - മനുഷ്യാവകാശ മാധ്യമ പ്രവർത്തനം അവലംബം ↑ http://kottayampressclub.com/?p=530%5Bപ്രവർത്തിക്കാത്ത+കണ്ണി%5D ↑ ↑ http://keralavaartha.blogspot.in/2009/11/thiruvananthapuram-press-club.html ↑ ↑ ↑ ↑
വേതാള ഭട്ടൻ ഇംഗ്ലീഷ് വിലാസം https://ml.wikipedia.org/wiki/Vetala_Bhatta
മാഘ ബ്രഹ്മണനാണ്‌ വേതാള ഭട്ടൻ .
വിക്രമാദിത്യന്റെ സദസ്സിലെ നവരത്നങ്ങളിൽ ഒരാളായിരുന്നു ഇദ്ദേഹം .
ഇദ്ദേഹത്തിന്റെ പ്രശസ്തമായ കൃതിയാണ്‌ പതിനാറ്‌ വരികളുള്ള “നീതി-പ്രദീപം” .
നയിക്കാനുള്ള വിളക്കെന്നാണ്‌ ഇതിന്റെ അർഥം.
വേണ്ടത്ര പഠനം നടക്കാത്ത ജീവിവർഗ്ഗങ്ങൾ ഇംഗ്ലീഷ് വിലാസം https://ml.wikipedia.org/wiki/Not_evaluated പരിപാലനസ്ഥിതി വംശനാശം തരം തിരിച്ച് വംശനാശം സംഭവിച്ചവ വംശനാശം സംഭവിച്ച ജീവിവർഗ്ഗങ്ങൾ ആവാസവ്യവസ്ഥയിൽ വംശനാശം സംഭവിച്ച ജീവിവർഗ്ഗങ്ങൾ വംശനാശ ഭീഷണി നേരിടുന്നവ ഗുരുതരമായ വംശനാശത്തിന്റെ വക്കിലുള്ള ജീവിവർഗ്ഗങ്ങൾ വംശനാശ_ഭീഷണി_നേരിടുന്ന_ജീവിവർഗ്ഗങ്ങൾ വംശനാശ സാദ്ധ്യതയുള്ള ജീവിവർഗ്ഗങ്ങൾ കുറഞ്ഞ അപകട സാദ്ധ്യതയുള്ളവ സംരക്ഷണം ആവശ്യമുള്ള ജീവിവർഗ്ഗങ്ങൾ നിലനിൽപ്പിനു ഭീഷണിയുള്ള ജീവിവർഗ്ഗങ്ങൾ നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ വസ്തുതകൾ അപര്യാപ്തമായവ വസ്തുതകൾ അപര്യാപ്തമായ ജീവിവർഗ്ഗങ്ങൾ വേണ്ടത്ര പഠനം നടക്കാത്ത ജീവിവർഗ്ഗങ്ങൾ ഇതും കാണുക ഐ.യു.സി.എൻ. ചുവന്ന പട്ടിക ഐ.യു.സി.എൻ. ക സ തി
ഐ യു സി എന്നിന്റെ കണക്കു പ്രകാരം പരിപാലനസ്ഥിതിയെപ്പറ്റി വേണ്ടത്ര പഠനം നടക്കാത്ത ജീവിവർഗ്ഗങ്ങളെ തിരിച്ചിരിക്കുന്ന വിഭാഗമാണ് വേണ്ടത്ര പഠനം നടക്കാത്ത ജീവിവർഗ്ഗങ്ങൾ (Not evaluated) NE, എന്നതു കൊണ്ട് വിവക്ഷിക്കുന്നത്.
വേണ്ടത്ര പഠനം നടക്കാത്ത ജീവിവർഗ്ഗങ്ങൾക്ക് ഉദാഹരണങ്ങൾ 2 കുറിപ്പുകൾ
വേതാത്തിരി മഹരിഷി
യോഗിരാജ് വേതാത്തിരി മഹരിഷി (14 ഓഗസ്റ്റ് 1911 - മാർച്ച് 2006 28) അദേഹo ഒരു ആത്മീയ ഗുരു.
ആത്മീയതയെ അടിസ്ഥാനമാക്കിയ ഒരു സാമൂഹ്യ പ്രവർത്തകനായിരുന്നു.
ഇദ്ദേഹo ലോകസമാധാനത്തിന് വേണ്ടി ആജീവാനാന്തം പരിശ്രമിച്ചിരുന്നു അത് കൂടാതെ അദ്ദേഹം ഒരു ശാസ്ത്രജ്ഞനും, തത്വചിന്തകനും , സിദ്ധ , ആയുർവേദ , ഹോമിയോപതി , എന്നിവയിൽ പരിശീലനം സിദ്ധിച്ച വ്യക്തിയായിരുന്നു,
1958 ൽ ചെന്നെയിൽ ആരംഭിച്ച 'ഉലക സമൂഹ സേവാ സംഘത്തിന്റെ'( World Community service Center WCSC) സ്ഥാപകരും ട്രസ്റ്റിയും ആയിരുന്നു.
അദ്ദേഹം 'ബിഗ് ബാങ്ക് 'തിയറിക്ക്' (Big Bang Theory ) ബദൽആയി 'പ്രപഞ്ച കാന്ത തത്ത്വ സിദ്ദ'( Theory of Universal Magnetism ) ധാന്തത്തെ രൂപികരിച്ചു.
കൂടാതെ ഈ തത്ത്വങ്ങൾ ആറ്റത്തിന്റെ പരിണാമ സങ്കല്പങ്ങളും ( evolution of atom) ദൈവകണികകളും ( God particles ) ഉൾപ്പെടുന്നു.
ലോകസമാധാനത്തിന് വേണ്ടി അദ്ദേഹം 14 തത്ത്വങ്ങൾ നൽകിയിരിക്കുന്നു.